**Základná škola s materskou školou Smolenice, Komenského 3, 919 04, Smolenice**

**Záverečná správa v čase mimoriadnej situácie(12.3.-30.6.2020)**

**Obsah a organizácia vyučovania**

V Smoleniciach 24.8.2020 Mgr. Magdaléna Eliášová

 riaditeľka školy

Záverečná správa je súčasťou Správy o výchovno-vzdelávacej činnosti podľa vyhlášky 9/2006.

Obsah:

1. Činnosť Rady školy
2. Upravené metódy a formy
3. Spôsob hodnotenia
4. Práca zamestnancov
5. Materiálne podmienky
6. Správa z MZ
7. Správy z PK
8. Návrhy opatrení
9. **Činnosť Rady školy**

Od 1.3. nastúpila do funkcie nová riaditeľka školy Mgr. Magdaléna Eliášová a nová zástupkyňa školy PhDr. Drahomíra Rábarová.

Dňa 31.3. 2020 sa uskutočnila Rada školy online formou, kde hlavným bodom bolo predloženie výročnej správy za rok 2019. Riaditeľka informovala o online výučbe, spôsobe hodnotenia, prijímacích pohovoroch deviatakov.

Dňa 2.6. 2020 sa konala Rada školy, na ktorej sa volil nový predseda a podpredseda a riaditeľka informovala o činnosti školy počas dištančného vzdelávania.

Zápisnice sú zverejnené na internetovej stránke školy.

1. **Upravené metódy a formy**

Prvé dva týždne po zavretí školy sme zadávali žiakom úlohy prostredníctvom emailov, žiaci úlohy zasielali v prípade potreby späť učiteľom. Neskôr sme nabehli na online vzdelávanie cez platformu Zoom . Na druhom stupni boli vypracované rozvrhy pre každú triedu a zverejnené na stránke školy. Na prvom stupni bol rozvrh v kompetencii triedneho učiteľa. V dvoch triedach, (1.B a 3. B) výučba naďalej prebiehala emailovou komunikáciou.

V mesiaci jún po znovuobnovení vyučovania v školách pre 1.-5. ročník na dobrovoľnej báze bol vypracovaný Dodatok č. 1 k prevádzkovému poriadku.

Termín: 1.6.-30.6.2020

Čas prevádzky: 7:15- 16:00 pre 1. stupeň, 8:30- 12:30 pre 5. ročník.

Počet tried/skupín: 10

Počet skupín ŠKD: 3

Celkový počet prihlásených žiakov 1.- 4.ročníka k 25.5. – 121/149

Celkový počet prihlásených žiakov 5. ročníka k 25.5.- 23/25

Celkový počet 144/174

Celkový počet prihlásených žiakov do ŠKD k 25.5.-52

Celkový počet prihlásených žiakov na stravu k 25.5.- 103

Výučba prvé dva týždne prebiehala za prísnych hygienických podmienok pri nemiešaní skupín, častej dezinfekcii, nosení rúšok mimo triedy. Žiaci trávili čo najviac času vonku v školskom areáli aj mimo neho. Spoznávali blízke okolie, utvrdzovali si učivo hravou formou, učitelia využívali inovatívne metódy a formu rozhovoru.

V týždni od 15.6.-19.6. sa skupiny spojili, žiaci boli so svojou triedou a svojou triednou učiteľkou a prevažne fixovali učivo prebraté počas dištančného vzdelávania.

V ročníku 6.-9. naďalej prebiehala online výučba. Žiakom, ktorí ostali doma, boli úlohy a učivá zasielané mailom.

V týždni od 22.6.- 29.6. prebiehala výučba všetkých prihlásených žiakov prezenčnou formou v rozsahu  4. vyučovacích hodín pre prvý stupeň,  5. vyučovacích hodín pre 2.stupeň.

Posledný deň 30.6. prišli žiaci do školy  na 8:00, kde im triedni učitelia odovzdali vysvedčenia.

1. **Spôsob hodnotenia**

Na základe  usmernení MŠVVaŠ SR a po prerokovaní Pedagogickou radou ZŠ s MŠ Smolenice na online porade dňa 8.4.2020 a následným hlasovaním per rollam sme zvolili nasledujúce princípy hodnotenia žiakov našej školy:

- vyučovacie predmety, ktoré nebudú priebežne ani na konci roka klasifikované a na vysvedčení sa uvedie **absolvoval/absolvovala**:  hudobná výchova, telesná a športová výchova, telesná výchova, výtvarná výchova, etická výchova, náboženská výchova, technika, pracovné vyučovanie, svet práce.

- **v prvom ročníku** sa v čase mimoriadnej situácie priebežné aj záverečné hodnotenie realizuje formou slovného hodnotenia.

- **v ostatných ročníkoch budeme využívať na koncoročné hodnotenie slovné hodnotenie**. V tomto hodnotení učiteľ zohľadní prácu do prerušenia vyučovania, spoluprácu a aktivitu počas mimoriadnej situácie. Odporúča sa zohľadniť aj sebahodnotenie žiaka.

- **ruší povinnosť realizovať predpísané kontrolné písomné práce,** vyplývajúce z výkonového štandardu štátneho vzdelávacieho programu.

- v čase mimoriadnej situácie nemôže byť žiak zo žiadneho predmetu **hodnotený stupňom prospechu nedostatočný** alebo dosiahol neuspokojivé výsledky, t.j. nemôže opakovať ročník.

- vo výnimočných prípadoch je možné určiť pred postupom do vyššieho ročníka **preskúšanie** u tých žiakov 2. stupňa ZŠ, ktorí zo subjektívnych príčin neplnili požiadavky vyučovania na diaľku a dosiahli neuspokojivé výsledky za obdobie pred prerušením vyučovania. Preskúšanie je možné najskôr dva mesiace po obnovení vyučovania v školách alebo do 31.8.2020. O preskúšaní žiaka rozhoduje pedagogická rada.

1. **Práca zamestnancov**

Práca učiteľov je bližšie rozpísaná v správe metodického združenia a správach predmetových komisií. Učitelia sa ujali novej situácie profesionálne, snažili sa prispôsobiť každému žiakovi a volili individuálny prístup. Každý týždeň podávali reporty o svojej práci. Asistenti pomáhali deťom, ktoré sú začlenené alebo boli k dispozícii žiakom, ktorí zaostávali v učive a látku s nimi dovysvetlovali. Jeden žiak nemal internet- boli úlohy zasielané osobne.

Strava bola vydávana žiakom, ktorí sa na stravu prihlásili počas celého mesiaca jún.

1. **Materiálne podmienky**

Technické možnosti školy sú na slabej úrovni. Učitelia nemali k dispozícii služobné notebooky ani tablety, pracovali na svojich osobných počítačoch. Jedna zamestnankyňa nemala z domu dostačujúce pripojenie na internet na online výučbu, musela úlohy zasielať mailom. Niektorí súrodenci mali problém doma s nedostatočným množstvom počítačov.

1. **Správa z MZ**

Správa z MZ tvorí prílohu č. 1 tejto správy.

1. **Správa z PK**

Správy z PK spoločensko-vedných predmetov a prírodovedných predmetov tvorí prílohu č. 2 a č.3 tejto správy.

1. **Návrhy opatrení**

V školskom roku 2020/2021 budeme prvé dni 2.-4. 9. 2020 vykonávať mapovanie priebehu dištančného vzdelávania. Cieľom je zistiť, aké prekážky (technické, osobné) nastali na strane učiteľov a na strane žiakov a navrhnúť spôsob ich odstránenia alebo minimalizácie dôsledkov v prípade nutnosti opätovného prerušenia vyučovania. Škola vykoná zisťovanie úrovne vedomostí a zručností žiakov po ukončení prerušenia školského vzdelávania v školách do 31.10. 2020.

AK by sa epidemiologická situácia zopakovala, reagovali by sme flexibilnejšie a začali v prvý týždeň s rozvrhom hodín na online výučbu.

# Príloha č.1

# Správa MZ o priebehu vyučovania v jednotlivých triedach počas mimoriadnej situácie za obdobie od 12.3. – 30.6. 2020

V tomto období prebiehal vyučovací proces na I. st. našej základnej školy vo viacerých fázach. Prvú fázu dištančného vzdelávania tvorilo zasielanie mailov na adresu rodičov. Táto fáza trvala približne 2 -3 týždne. Vyučujúce zasielali 1 – 3 krát týždenne rodičom/podľa dohody s rodičmi/ rozpis, v ktorom bližšie zadávali a špecifikovali ako majú deti doma pri výučbe postupovať. Vyučujúce boli v kontakte s rodičmi. Poskytovali im potrebné informácie, radili aká forma práce by bola pre nich najlepšia, ako postupovať pri novom učive. Zasielali im PL, prezentácie, cvičenia.

V druhej fáze väčšina vyučujúcich/podľa podmienok/ postupne začala prechádzať na online vyučovanie. V niektorých triedach zo začiatku 1 -2 krát týždenne, niekde viac krát alebo dokonca i denne. V tomto období sa zlaďovali nielen vyučujúce ale hlavne rodiny s deťmi, ktoré sa snažili požiadavkám školy a svojim deťom prispôsobiť. Po konzultáciách s vyučujúcimi si stiahli potrebné aplikácie, dokúpili mikrofóny, zabezpečili potrebnú elektroniku a dáta na pripojenie. Toto obdobie bolo veľmi individuálne 1 – 2 týždne.

V tretej fáze už väčšina vyučujúcich niekoľko dní v týždni alebo i denne vyučovala online prostredníctvom aplikácie Zoom alebo Messenger. Triedy mali stanovený svoj RH v ktorom najväčšie zastúpenie mala MAT a SJL. Ostatné predmety ako PVO, PDA, VLA, ANJ boli odučené 1 – krát za týždeň, predmety výchovného charakteru 1 – krát za mesiac.

Posledná fáza vyučovania prebiehala už v škole a začala 1.6. až do konca školského roka. Bližšie informácie o priebehu vyučovania v jednotlivých triedach v zápisniciach MZ. Zápisnice sú súčasťou príloh.

**Organizácia vyučovania počas obdobia od 12.3. – 30.6. 2020**

**Organizačné formy:**

* dištančné vzdelávanie
* skupinové vzdelávanie
* individuálne vzdelávanie, individuálna práca s IVVP žiakmi
* online vzdelávanie- ZOOM, MESSENGER
* e-learning – online testy

**Metódy:**

* špecifické metódy dištančného vzdelávania – učebné texty, prezentácie, online testy, doplňovačky, PL
* e-learning – Alf testy, WocaBee – na ANJ, overovanie a testovanie priebehu učebného procesu
* slovné metódy, demonštračné metódy – rozprávanie, rozhovor, video na You Tube, prezentácie, metodika písania, zvukové správy a zvukové nahrávky
* dialogické metódy, praktické metódy – PVO, PDA - jednoduchý pokus
* myšlienková mapa, metóda aktívneho čítania
* analyticko – syntetické metódy – rozloženie celku na časti
* metódy upevňovania a prehlbovania vedomostí – Alf- testy, WocaBee,
* metódy na opakovanie a overovanie učiva – Kontrolné PL, samostatné práce, výsledky jednoduchého pokusu, prezentovanie osvojeného učiva

**Zapojenie žiakov do online vzdelávania** **v jednotlivých triedach**:

|  |  |  |
| --- | --- | --- |
| **Trieda** | **ONLINE VZDELÁVANIE****Počet žiakov - %** | **DIŠTANČNÉ VZDELÁVANIA****Počet žiakov - %** |
| **I.A** | - | 21 - 100% |
| **I.B** | 17 - 100% | - |
| **II.A** | 17 – 94,44 | 1 - 5,56% |
| **II.B** | 18 – 100% |  |
| **III.A** | 22 – 95,65% | 1 – 4,35% |
| **III.B** | - | 18 – 100% |
| **IV.A** | 16 – 94,12% | 1 – 5,88% |
| IV.B | 15 – 93, 75% | 1 – 6,25% |

**Priebežné hodnotenie:**

* **percentuálne**
* **slovný komentár a slovné hodnotenie**
* **sebahodnotenie**
* analýza a detailný rozbor chýb

V Smoleniciach dňa 24.6.2020 spracovala: Mgr. Božena Jakubičková

Príloha č.2

**Vyhodnotenie karanténneho obdobia (12. marec – 30. jún) pre oblasť spoločensko-vedných predmetov**

**Šk. r. 2019/2020**

Vyhodnotenie vypracovala: Mgr. Veronika Anettová

 Vedúca PK

**Zloženie členov PK spoločensko-vedných predmetov:**

Vedúca PK: Mgr. Veronika Anettová – ANJ

Členovia PK: Mgr. Martin Machovič – SJL, OBN

 Mgr. Martina Huková – SJL, ETV

 Mgr. Jana Hečková – ANJ

 Mgr. Petra Moldová – ANJ

 PhDr. Drahomíra Rábarová – DEJ, NEJ

 Mgr. Viera Roháčová – NEJ

 PhDr. Ivana Štibraná – NBV

 Mgr. Vladimír Kiš – NBV

 Mgr. Veronika Sameková – VYV

 Mgr. Tatiana Matysová - HUV

 Mgr. Renáta Anettová - HUV

 Mgr. Silvia Hirnerová - HUV

 Mgr. Darina Jurčová - HUV

 Mgr. Danica Jelínková – HUV

**Vyhodnotenie výchovno-vzdelávacieho procesu v predmete Slovenský jazyk a literatúra**

**5. ročník, 6. ročník (VI. A) a 7. ročník**

Vyučujúca: Mgr. Martina Huková

Vyučujúca realizovala výučbu v týchto triedach cez posielanie pracovných listov, prezentácií a domácich úloh mailom, raz týždenne. Od 27. apríla vyučovanie prebiehalo on-line formou cez ZOOM, 2 krát do týždňa.

V piatok ročníku sa vyučovanie od 01.06.2020 presunulo do školy – v tomto čase bolo žiakom do vysvetľované to, čo im robilo problém. Ďalej si žiaci opakovali a upevňovali si vedomosti formou didaktických hier. Počas mimoriadnej situácie vyučujúca postupovala v súlade s TVVP a ŠVP. Do šiesteho ročníka vyučujúca nič nepresúva. Vo vyšších ročníkoch výučba prebiehala iba distančnou formou - počas karanténneho obdobia žiaci opakovali a upevňovali učivo prebrané do mimoriadnej situácie. Nové učivo bolo prebrané v súlade s TVVP a ŠVP. Do vyšších ročníkov vyučujúca nič nepresúva.

Žiaci boli priebežne hodnotení počas on-line vyučovania slovne - najmä žiaci, ktorí sa aktívne zapájali do vyučovania, hlásili sa, pýtali sa a spolupracovali. Ak niekto poslal pekne vypracovanú úlohu, tak boli pochválení aj písomne. V siedmom ročníku pri záverečnom hodnotení vyučujúcej pomohlo i sebahodnotenie žiakov.

Pri záverečnom hodnotení bola zohľadnená ich účasť a aktivita na on-line hodinách, úlohy a pracovné listy, ktoré mali žiaci vypracovať.

Vyučujúca hodnotí prácu zo žiakmi ako veľmi dobrú, žiaci sa snažili pracovať, čo najlepšie. Úlohy si svedomito plnili a zvyčajne odovzdávali v dohodnutom termíne. Žiaci komunikovali prostredníctvom mailov, zoomu, Messengeru.

**6. ročník (VI. B), 8. ročník a 9. ročník**

Vyučujúci: Mgr. Martin Machovič

Vyučovanie prebiehalo prostredníctvom aplikácie ZOOM, tri razy do týždňa. Hodiny trvali 45 – 50 minút, podľa potreby. Vyučujúci občas zadal samostatnú prácu na vypracovanie.

Vyučovacie hodiny boli vedené v súlade s TVVP a ŠVP. Výučba prebiehala predovšetkým online, žiaci písali aj slohové práce a vypracovávali úlohy v programe ALF. Dôležité učivá boli všetky prebrané. Pochopiteľne, úroveň osvojenia si vedomostí je na nižšej úrovni ako za obvyklých podmienok. Vyučujúci nepresúva žiadne učivo do vyššieho ročníka.

Vyučovanie v 9. ročníku bolo vedené prostredníctvom aplikácie ZOOM dva razy do týždňa - hodiny trvali 45 – 50 minút s 23 žiakmi. Vyučujúci posielal zadania mailom pre 7 žiakov, ktorí sa nezúčastňovali online hodín. Vyučujúci s deviatakmi už pred mimoriadnou situáciou prebral väčšinu učiva (v rámci príprav na T9), preto sa venoval najmä opakovaniu.

Žiaci boli priebežne hodnotení slovne. Počas online výučby ich vyučujúci usmerňoval a ich výkony hodnotil slovným komentárom, najmä pozitívnym. Pre svoje osobné potreby si vyučujúci každé vypracované zadanie hodnotil percentuálne (žiaci boli o tomto hodnotení vždy informovaní).

Záverečné hodnotenie vychádza z aktívnej účasti žiaka na online výučbe, z plnenia si svojich povinností a úrovne osvojenia si vedomostí (so zreteľom na mimoriadnu situáciu).

Spolupráca so žiakmi VI.B bola výborná (nedostatky, ktoré v priebehu výučby nastali, sa vždy podarilo vyriešiť). Na vyučovanie sa tešili a vládla na ňom príjemná a tvorivá atmosféra. Žiaci boli aktívni a svoje povinnosti si plnili svedomite.

Spolupráca so žiakmi VIII.A bola bezproblémová, priam ideálna. Na vyučovaní vládla príjemná a tvorivá atmosféra. Žiaci boli aktívni a svoje povinnosti si plnili svedomite. Navyše, žiaci preukázali slušnú úroveň ovládania preberaného učiva a nadobudnutých zručností a vedomostí.

Spolupráca so žiakmi IX.A nebola bezproblémová. Žiaci, ktorí sa nezúčastnili online výučby alebo neposlali vypracované zadania, boli kontaktovaní prostredníctvom mailu alebo SMS (kontaktovaní boli aj rodičia). V niektorých prípadoch však ani to nepomohlo, a tak sa tieto skutočnosti odrazia v záverečnom hodnotení. Aj napriek tomu sa ale medzi deviatakmi nenachádza ani jeden žiak, ktorý by vyučovací proces vyslovene odignoroval. Väčšina triedy si svoje povinnosti plnila zodpovedne a na vyučovaní vládla príjemná atmosféra.

Žiaci, ktorí sa online výučby cez ZOOM nezúčastnili boli buď obmedzení technikou, alebo im takáto forma výučby nevyhovovala.

**Vyhodnotenie výchovno-vzdelávacieho procesu v predmete Anglický jazyk**

**5. – 6. ročník**

Vyučujúce: Mgr. Jana Hečková (V. A s1; VI. B); Mgr. Petra Moldová (V. A s2; VI. A)

Na začiatku mimoriadnej situácie obe vyučujúce posielali žiakom mailom týždňové úlohy, od začiatku apríla prešli na Zoom hodiny, raz týždenne. Prostredníctvom Messengeru odpovedali na žiacke otázky pri nepochopení učiva alebo úloh.

Vyučovacie hodiny boli zamerané najmä na vysvetlenie novej látky a komunikáciu. Všetka gramatika bola žiakom vysvetlená počas online hodín. Gramatika im bola zaslaná aj s vysvetlením pred online hodinou. Následne si ju žiaci mali možnosť predcvičiť cez rôzne zadania. Obe vyučujúce postupovali podľa učebných osnov, učivo prechádzali postupne podľa učebnice. Žiaci pracovali s interaktívnymi videami, s posluchami a aktivitami na precvičenie novej látky z učebnice a pracovného zošita, s časopismi R&R. V piatom ročníku sa presúvajú do vyššieho ročníka učivá – minulý čas jednoduchý a radové číslovky, v šiestom ročníku sú to učivá priebehový čas na vyjadrenie budúcnosti a predprítomný čas.

Žiaci boli hodnotení priebežne na základe posielaných úloh, počas online hodín na základe komunikačných aktivít, Alf testov a aktivít na portáli na anglictina.iedu.sk

Pri záverečnom hodnotení boli žiaci hodnotení na základe ich komunikačných schopností počas online hodiny, využitia správnych gramatických štruktúr, úrovne a rozsahu slovnej zásoby, podľa úrovne vypracovania ALF testov, kvality vypracovania domácich zadaní a online aktivít.

S väčšinou žiakov bola spolupráca bezproblémová a pri napomenutí, dokázali nedostatky včas napraviť. Našli sa aj takí, ktorí neposielali ani po viacnásobnom upozornení. Kvalitu výučby narúšali technické problémy, napriek tomu sa žiaci snažili o maximálnu spoluprácu.

**7. – 9. ročník**

Vyučujúce: Mgr. Jana Hečková (s1); Mgr. Veronika Anettová (s2)

Na začiatku mimoriadnej situácie obe vyučujúce posielali žiakom mailom pracovné zadania tri krát do týždňa, od začiatku apríla Mgr. J. Hečková realizovala Messenger hodiny. Od polovice apríla obe vyučujúce prešli na výučbu prostredníctvom Zoom, raz týždenne. Žiaci boli rozdelení na menšie skupinky kvôli zefektívneniu vyučovacieho procesu.

Vyučovacie hodiny boli zamerané najmä na vysvetlenie a precvičenie novej látky a komunikáciu. Všetka gramatika žiakom bola zaslaná aj s vysvetlením pred hodinou. Následne si ju žiaci mali možnosť predcvičiť cez rôzne zadania. Obe vyučujúce postupovali podľa učebných osnov, učivo prechádzali postupne podľa učebnice. Žiaci pracovali s interaktívnymi videami, s posluchami, s časopisom R&R a Gate. V 7. ročníku sa do vyššieho ročníka presúvajú učivá – nultý, prvý a druhý kondicionál, prídavné mená s koncovkami –ed a –ing, v 8. ročníku sú to učivá pasív v budúcom čase.

Žiaci boli hodnotení priebežne na základe posielaných úloh, počas online hodín na základe komunikačných aktivít, Alf testov a aktivít na portáli na anglictina.iedu.sk

Pri záverečnom hodnotení boli žiaci hodnotení na základe ich komunikačných schopností počas online hodiny, využitia správnych gramatických štruktúr, úrovne a rozsahu slovnej zásoby, podľa úrovne vypracovania ALF testov, kvality vypracovania domácich zadaní a online aktivít.

Obe vyučujúce hodnotia výučbu v 7. ročníku kladne – žiaci pristupovali k svojím povinnostiam zodpovedne a aktívne sa zapájali na online vyučovacích hodinách, až na pár výnimiek prebiehala výučba takmer bez problémov. V 8. ročníku vyučujúce hodnotia výučbu ako výbornú a bez väčších problémov – žiaci pristupovali k svojím povinnostiam mimoriadne zodpovedne. Obe vyučujúce hodnotia výučbu v 9. ročníku viac-menej kladne – väčšina žiakov pristupovala k svojím povinnostiam zodpovedne. Našlo sa pár žiakov, ktorí sa nezúčastňovali online hodín, ale tí aspoň posielali zadania mailom, akokoľvek nepravidelne.

**Vyhodnotenie výchovno-vzdelávacieho procesu v predmete Nemecký jazyk**

**6. – 8. ročník**

Vyučujúca: Mgr. Viera Roháčová

Do 20.4. vyučujúca zasielala žiakom mailom učivo a pracovné zadania, od 21.4. prešla na online výučbu cez zoom, raz týždenne. Konzultácie ohľadom domácich úloh prebiehali mailom a cez Messenger. Okrem online vyučovania dostávali domáce úlohy, ktoré posielali na kontrolu.

Vyučujúca postupovala podľa TVVP, obsah vyučovania bol v súlade s učebnými osnovami. V 6. ročníku vyučujúca nepresúva žiadne učivo, v 7. ročníku je to učivo priebeh dňa s časovým údajom, týždenný plán, slovesá s odlučiteľnou predponou, opytovacie slová wohin, wann, wie lange, predložky in, am, um a v 8. ročníku učivo čo jedia vegetariáni, recept, vedľajšie vety s weil.

Vyučujúca priebežne hodnotila slovne na záver každej hodiny – hodnotenie bolo pre celú triedu. Upozorňovala na konkrétne chyby, kontrolovala a posielala vyhodnotené pracovné zadania. VI.A a VI.B. žiaci vypracovali projekty, tieto projekty boli vyhodnotené slovne a každému poslané mailom. Žiaci pracovali aj s testami (alf), tie boli hodnotené percentom.

Záverečné hodnotenie žiakov pozostáva z ich práce na online hodinách, projektov, podľa aktivity pri vypracovaní domácich úloh, podľa výsledkov testov a podľa známok, ktoré dostali ešte počas vyučovania v škole.

Spolupráca so žiakmi bolo dobrá, všetci sa online hodín zúčastňovali, niektorí nepravidelne (tým vyučujúca posielala učivo mailom), väčšina z nich udala aj dôvod neprítomnosti. S posielaním úloh na kontrolu to bolo rôzne, väčšina posielala pravidelne, niektorí menej, alebo len občas. Pri šiestakoch a siedmakoch bola vyučujúca kontakte aj s rodičmi, ktorí posielali vypracované úlohy mailom. Patrik Procházka z VIII. A sa na hodiny nepripájal, vyučujúca bola v kontakte s mamou a posielala mu úlohy individuálne.

**9. ročník**

Vyučujúca: PhDr. Drahomíra Rábarová

Od marca do polovice apríla vyučujúca riešila výučbu prostredníctvom posielania pracovných zadaní a nových učív mailom a cez Messenger, žiaci posielali vypracované úlohy raz týždenne na kontrolu. Od police apríla bola výučba realizovaná prostredníctvom Zoom raz týždenne.

Vyučujúca postupovala podľa TVVP a ŠVP, podľa náročnosti učiva bolo niektorým témam venované viac času. Výučba bola zameraná hlavne na opakovanie a komunikáciu na jednoduché témy.

Žiaci boli priebežne hodnotení na základe vypracovaných písomných pracovných zadaní a gramatických cvičení, ktoré boli hodnotené percentuálne a testov v programe ALF. Žiaci boli hodnotení slovne počas online hodiny, ale aj prostredníctvom komentáru cez mail.

Záverečné hodnotenie pozostávalo zo žiackej práce (písomné úlohy a gramatické cvičenia posielané na kontrolu a Alf), ale aj z účasti a aktivite na online hodinách. Práve evidovanie žiakov a ich prístupu k vzdelávaniu dištančnou formou vyučujúcej ukázalo, že niektorí sa odmietali zapájať, čo sa odrazilo na hodnotení. Mnohí žiaci však pracovali veľmi zodpovedne.

**Vyhodnotenie výchovno-vzdelávacieho procesu v predmete Dejepis**

**5. – 9. ročník**

Vyučujúca: PhDr. Drahomíra Rábarová

Od marca do polovice apríla vyučujúca riešila výučbu prostredníctvom posielania pracovných zadaní a nových učív mailom a cez Messenger, žiaci posielali vypracované úlohy raz týždenne na kontrolu. Od police apríla bola výučba realizovaná prostredníctvom Zoom raz týždenne.

Vyučujúca postupovala podľa TVVP a ŠVP. Na prvých hodinách žiaci opakovali učivá, ktoré boli sprostredkovávané mailom, všetko si spoločne s vyučujúcou vysvetlili a následne sa preberalo nové učivo. Dejepis v 6. - 8. ročníku vyučujúca viedla ako čítanie s porozumením. Žiaci dostávali otázky, na ktoré museli hľadať odpoveď v učebnici. Deviataci pracovali s PZ, vždy dostali konkrétne učivo, ktoré mali pomocou učebnice vypracovať. Vyučujúca nepresúva učivá do vyšších ročníkov.

Žiaci boli priebežne hodnotení na základe vypracovaných písomných pracovných zadaní a testov v programe ALF. Žiaci boli hodnotení slovne počas online hodiny, ale aj prostredníctvom komentáru cez mail. Zo začiatku žiaci pracovali s testami v klasickej papierovej forme (v šiestom a siedmom ročníku), ktoré žiaci doma vypracovali a poslali naspäť.

Záverečné hodnotenie pozostávalo zo žiackej práce (písomné úlohy posielané na kontrolu a Alf), ale aj z účasti a aktivite na online hodinách. Mnohí žiaci 9. ročníka sa odmietali zapájať do výučby, na čo bolo prihliadané pri tvorbe záverečného hodnotenia.

S ostatnými ročníkmi neboli väčšie problémy a od obdobia kedy sa výučba realizovala prostredníctvom Zoom sa nižšie ročníky poctivo pripájali a aktívne pracovali na online hodinách. Ale aj mnohí deviataci pracovali výborne a veľmi aktívne, čo bolo vždy hodnotené slovne na online hodinách i komentárom cez mail či Messenger.

**Vyhodnotenie výchovno-vzdelávacieho procesu v predmete Občianska náuka**

**6. – 9. ročník**

Vyučujúci: Mgr. Martin Machovič

Vyučovanie bolo vedené prostredníctvom aplikácie ZOOM dva razy do týždňa - hodiny trvali 45 – 50 minút, podľa potreby. 7 žiakov 9. ročníka sa online hodín nezúčastňovalo – títo žiaci dostávali pracovné zadania na vypracovanie mailom.

Z časového hľadiska nebolo možné viesť vyučovanie podľa TVVP, preto sa vyučujúci v jednotlivých triedach venoval najaktuálnejším a pre žiakov najzaujímavejším témam. Výučba prebiehala predovšetkým online. Pochopiteľne, úroveň osvojenia si vedomostí je na nižšej úrovni ako za obvyklých podmienok. Vyučujúci nepresúva žiadne učivo do vyššieho ročníka.

Žiaci boli priebežne hodnotení slovne. Počas online výučby ich vyučujúci usmerňoval a ich výkony hodnotil slovným komentárom, najmä pozitívnym.

Záverečné hodnotenie vychádza z aktívnej účasti žiaka na online výučbe.

Spolupráca so žiakmi jednotlivých tried bola výborná. Na hodinách sa vyučujúci snažil navodiť uvoľnenú atmosféru, ktorej výsledkom boli zmysluplné a prínosné diskusie o stanovenej tematike. Žiaci, ktorí sa online výučby cez ZOOM z rôznych dôvodov nemohli zúčastniť, dostali mail s určeným zadaním, ktoré museli vypracovať.

**Vyhodnotenie výchovno-vzdelávacieho procesu v predmetoch Náboženská, Etická a Výtvarná výchova**

**NBV - 5. – 9. ročník**

Vyučujúci: PhDr. Ivana Štibraná, Mgr. Vladímír Kiš (VIII. A – s2)

Výučba na druhom stupni prebiehala prostredníctvom posielania pracovných zadaní mailom v cca 2-týždenných intervaloch.

Obsah vyučovacích hodín vychádzal z učebného plánu, zredukovaný na úlohy a zadania, ktoré žiaci zvládnu. Keďže vyučujúci vychádzali z experimentálnych učebných osnov, do vyšších ročníkov nepresúvajú žiadne učivo.

Záverečné slovné hodnotenie (absolvoval) vychádzalo vypracovaných zadaní a cez vypracovanie ALF testu.

Spolupráca zo žiakmi nebola práve ideálna, našli sa aj žiaci, ktorí svoje povinnosti zanedbávali, ale aj takí, ktorí k nim pristupovali mimoriadne zodpovedne.

**ETV – 5. – 9. ročník**

Vyučujúca: Mgr. Martina Huková

Výučba na druhom stupni prebiehala prostredníctvom posielania pracovných zadaní mailom raz za mesiac.

Vyučujúca postupovala podľa TVVP, kde učivo zredukovala zo zreteľom na mimoriadnu situáciu. Do vyššieho ročníka nepresúva žiadne učivo.

Žiaci boli hodnotení slovne prostredníctvom mailu. V záverečnom slovnom hodnotení vyučujúca zohľadnila, ako žiaci vypracovali alebo nevypracovali zadania, ktoré dostali mailom.

Aj v tomto predmete sa vyučujúca stretla s nezáujmom zo strany niektorých žiakov, väčšina žiakov si však splnila svoje povinnosti.

**VYV – 5. – 9. ročník**

Vyučujúca: Mgr. Veronika Sameková

V 5. a 6. ročníku vyučujúca posielala žiakom zadania online formou, ktoré následne fotili a posielali na kontrolu, raz do týždňa. Vyučujúca postupovala podľa TVVP, do vyššieho ročníka nepresúva žiadne témy. Práca so žiakmi bola výborná, takmer všetci žiaci si plnili svoje povinnosti.

Vo vyšších ročníkoch vyučujúca postupovala rovnako – cez posielanie zadaní, 2 krát do mesiaca. Aj v tomto prípade žiaci nespolupracovali práve ideálne, ale vyučujúca bola schopná udeliť záverečné hodnotenie absolvoval/absolvovala.

**Vyhodnotenie výchovno-vzdelávacieho procesu v predmetoch Hudobná výchova**

**5. ročník –** Mgr. Tatiana Matysová

**6. ročník –** Mgr. Renáta Anettová (VI. A); Mgr. Silvia Hirnerová (VI. B)

**7. ročník –** Mgr. Darina Jurčová

**8. ročník –** Mgr. Danica Jelínková

V piatom ročníku vyučujúca viedla výučbu raz do mesiaca cez aplikáciu Zoom. Obsah vyučovacích hodín bol zostavení podľa TVVP. Hodiny pozostávali z teórie a hudobných ukážok. Vyučujúca hodnotila len slovne - pochvalou, nakoľko žiaci mali dosť známok z predchádzajúceho obdobia. Pripojení boli vždy všetci žiaci.

V šiestom ročníku obe vyučujúce posielali pracovné zadania a prezentácie na vybrané témy žiakom mailom prostredníctvom triednych učiteliek (Mgr. Petry Moldovej – VI. A a Mgr. Jany Hečkovej – VI. B.). Pracovné zadania (vypracovanie stručných poznámok a referátov na vybranú tému) boli zasielané raz mesačne. Obe vyučujúce postupovali podľa TVVP a do vyššieho ročníka neposúvajú žiadne učivo. Žiaci boli hodnotení na základe vypracovaných úloh, ktoré vyučujúcim žiaci posielali na kontrolu.

V siedmom ročníku vyučujúca posielala žiakom výklad učiva a spracované poznámky mailom raz mesačne. Obsah vyučujúcich hodín zodpovedá TVVP, vyučujúca do vyššieho ročníka nepresúva žiadne učivo. Žiaci boli hodnotení podľa doplňovačiek, ktoré žiaci vypracovávali na základe poznámok na danú tému.

V ôsmom ročníku vyučujúca postupovala podobne. Posielala žiakom prezentácie s učivom a hudobné ukážky mailom, raz mesačne. Vyučujúca postupovala podľa TVVP a do vyššieho ročníka nepresúva žiadne učivo. Žiaci boli hodnotení na základe pracovného zadania, ktoré dostali s každou témou a mali ho vypracovať a poslať vyučujúcej na kontrolu**.**

**Záver**

Vyučovanie počas mimoriadnej situácie na druhom stupne prebiehalo v rámci technických možností učiteľov, ale aj žiakov. Učitelia pracovali ako najlepšie vedeli, všetci postupovali podľa TVVP a ŠVP a do vyšších ročníkov presúvajú iba minimum učiva, ktoré sa distančnou formou nestihlo prebrať – hlavne cudzie jazyky, ale v tomto prípade je neprebrané učivo obsiahnuté aj v osnovách vyšších ročníkov. Všetci vyučujúci kládli dôraz na upevňovanie už získaných vedomostí a nové učivo sa snažili sprostredkovať pre žiakov najjednoduchšou a najpríťažlivejšou možnou formou. Samozrejme úroveň osvojenia si nových vedomostí je nižšia. Drvivá väčšina žiakov na druhom stupni pracovala výborne a snaživo, k svojim povinnostiam pristupovala mimoriadne zodpovedne. V každom ročníku sa našli aj prípady, kde spolupráca so žiakmi nebola ideálna, kde žiaci svoje povinnosti zanedbávali. Tieto prípady vyučujúci riešili individuálne prostredníctvom kontaktu s triednymi učiteľmi a s rodičmi žiakov. Vo väčšine prípadov prišlo k náprave.

Príloha č.3

Základná škola s materskou školou Smolenice, Komenského 3, 919 04 Smolenice

**Hodnotiaca správa počas karanténneho obdobia 12.3. – 30.6. predmetovej komisie prírodovedných predmetov**

V Smoleniciach 3.7. 2020 Vypracovala Mgr. Petra Moldová

**Hodnotiaca správa karanténneho obdobia (12. 3. – 30.6. 2020) PK prírodovedných predmetov MAT, FYZ, GEG, BIO, CHE, INF, TSV**

Zloženie členov PK prírodovedných predmetov:

Vedúca PK: Mgr. Petra Moldová (MAT)

Členovia PK: Mgr. Mária Rusnáková (MAT)

Mgr. Anna Hagarová (FYZ)

 Mgr. Martin Kučera (GEG, CHE, BIO)

 Mgr. Veronika Sameková (BIO)

 Mgr. Alexandra Hájiková (INF)

 Mgr. Silvia Čambálová (TSV)

**Vyhodnotenie v predmete Matematika**

Vyučujúca: Mgr. Petra Moldová (5. – 6. ročník)

Dištančné vzdelávanie prebiehalo formou posielania úloh na začiatku týždňa s teóriou a následnými cvičeniami, ktoré žiaci posielali na kontrolu vyučujúcej prostredníctvom mailu alebo Messengerom. V 6.ročníku sa začalo s učením cez aplikáciu Zoom začiatkom apríla. V 5. ročníku sme začali vyučovanie cez Zoom koncom apríla. Pri vysvetľovaní a precvičovaní učiva v geometrii sme využívali aj program GeoGebra na rysovanie. Žiaci sa aktívne zapájali a pracovali na online hodinách, sem tam sa vyskytli technické problémy pri zapájaní, resp. slabší signál. Na upevňovanie učív sme používali aj program Alf a na inšpiráciu aj videá z YouTube.

Online vyučovanie prebiehalo 2x týždenne. Žiaci pracovali veľmi aktívne a snaživo. Tí, ktorí sa online vyučovania nezúčastnili, som posielala úlohy mailom. S rodičmi prebiehala živá emailová komunikácia. Spolupráca s nimi bola výborná. Žiaci a rodičia boli priebežne informovaní prostredníctvom mailu ako pracujú počas karantény a ako pracovali v škole, aby mali spätnú väzbu. Záverečné hodnotenie zohľadňovalo všetky aspekty dištančného vzdelávania: priebežné posielanie úloh, testy na Alfovi, práca na hodinách a známky do uzatvorenia škôl.

Piataci nastúpili do školy od 1.6. Počas dvoch týždňov som mala možnosť zopakovať hravou formou doposiaľ prebraté učivo a zamerať sa aj na vysvetlenie nového učiva Súmernosti. Deti veľmi pekne pracovali, učivo zvládli a pochopili.

V septembri bude čas na zopakovanie učiva piateho a aj šiesteho ročníka, hlavne zamerané na problémové úlohy.

Počas mesiaca jún prebehla online súťaž Matematický Klokan pre zapojených žiakov, ktorá sa pôvodne mala konať v marci. Deti dostali prístupové kódy, ktorými sa daný konkrétny deň pripojili z domu zo svojho počítača. Pytagoriáda okresné kolo neprebehla.

Učivo som stihla prebrať všetko podľa tematického plánu.

Vyučujúca: Mgr. Mária Rusnáková (7. – 9. ročník)

Od 12. 3. Do 27.4. posielala p.uč. maily s výkladom učiva novej látky a príkladov na samostatnú prácu, ktorú odovzdávali 2-3x do týždňa. Úlohy p. uč. opravovala a bodovala úlohy, naspäť posielala správne výsledky.

Od 27.4. vyučovala pani učiteľka cez aplikáciu Zoom. Siedmy ročník mal 4x za týždeň vyučovanie, ôsmaci mali 3 hodiny týždenne a deviataci jednu hodinu. Žiaci pracovali pekne, podľa možností sa pripájali na online hodiny, pracovali na zadaných úlohách. V siedmom ročníku pracovali žiaci najlepšie, všetko učivo stihli prebrať a aj zopakovať. Najviac času museli venovať učivu Zlomky, ktoré žiaci nemali dobre utvrdené. Ôsmaci nestihli prebrať učivá: Slovné úlohy riešené rovnicou, Konštrukčné úlohy, Objem a povrch hranola, Tálesovu kružnicu. V deviatom ročníku bola spolupráca žiakov a p. učiteľky najslabšia. Nepripájali sa na online hodiny a neposielali úlohy, stále tí istí žiaci. Učivo stihli prebrať všetko, čas zostal aj na opakovanie a zaujímavé úlohy.

Záverečné hodnotenie bolo výsledkom známok do marca a aktivity na online hodinách a posielaných úloh.

**Vyhodnotenie v predmete Fyzika**

Vyučujúca: Mgr. Anna Hagarová (6 – 9. ročník)

Učivo z fyziky vo všetkých ročníkoch bolo prebraté podľa plánu. Komunikácia so žiakmi prebiehala formou mailov. Prvý týždeň, poslala pani učiteľka 2x test z učiva, čo preberali ešte v škole na opakovanie. Ďalšie týždne posielala zadania vždy v pondelok mail , cca na 30 min až 50 min podľa učiva a ročníka.

Žiaci dostávali aj videá, fotky pokusov, prezentácie, ktoré pani učiteľka tvorila alebo využila internet. K tomu pridala stručný popis, aby učivo ľahšie pochopili a neboli preťažovaní a nestratili záujem o učenie. Žiaci vypracovávali aj pracovné listy, ale väčšinou boli využívané iné formy kontroly či ovládajú učivo.

Napr. žiaci si skúšali pokusy doma podľa návodu a posielali fotky s vysvetlením, alebo sami tvorili otázky a odpovede k učivu, tvorili prezentácie, alebo vysvetľovali, čo sa im vo videu najviac páčilo a prečo, alebo mali popísať čo pozorovali. Pani učiteľka využívala túto formu učenia, lebo online hodiny by musela robiť z učebne, aby pokusy videli.

Väčšina žiakov pracovala veľmi pekne a učivo bez problémov zvládali. Na každý mail odpovedala hodnotením, či pracovali výborne, alebo robili chyby, opakovane vysvetľovala nedostatky. Chyby  si museli spätne opraviť a poslať opäť. Ale niektorí žiaci sa do komunikácie nezapájali, jedna skupina po upozornení reagovala, ale niektorí / hlavne deviataci/ nie.

V pláne boli exkurzie do AE Mochovce a VIDA PARKU v Brne, ktoré sa neuskutočnili.

**Vyhodnotenie v predmete Telesná a športová výchova**

Vyučujúca: Mgr. Silvia Čambálová (5. – 9. ročník)

Pandémia zaskočila i športovcov rekreačných i výkonnostných i v škole. Žiaľ, všetky rozbehnuté súťaže boli pozastavené. Od polovice apríla zadávala pani učiteľka úlohy mailom, tak aby deti neboli preťažované a mali čas na nosné predmety. Boli to teoretické úlohy, testy a prezentácie i odporučenia zo sociálnych stránok na internete v širokom spektre podľa záujmu žiakov. Väčšina žiakov plnila úlohy s obrovským nasadením, spätná väzba bola výborná, obohatila milo učiteľku. Našli sa aj ignoranti. Klasifikácia prebehla formou „ absolvovali“ všetci žiaci.

**Vyhodnotenie v predmete Informatika**

Vyučujúca: Mgr. Alexandra Hájiková (3. ročník, 5. – 9. ročník)

1. stupeň (3.A+B): Prácu žiakom zadávala pani učiteľka z internetovej učebnice s ktorou pracujú aj v škole. Keďže informatika je pre nich nový predmet, úlohy boli zamerané na precvičenie vedomostí a zručností učiva, ktoré stihli prebrať ešte v škole a zvyšné učivo, ku ktorému sú potrebné nainštalované programy, sa rozhodla preniesť do ďalšieho ročníka. Osnovy na informatiku sú postavené tak, že sa učivo každý rok opakuje + sa nabalia nové informácie, zložitejšie funkcie, atď. a preto je si pani učiteľka istá, že v ďalšom ročníku to stihne dobrať pekne od základov.

Záverečné hodnotenie sa odvíjalo od aktivity a snahy, ktorú vynaložili ešte v škole, od známok, ktoré mali žiaci z 3.štvťroka a od výsledkov vyriešených úloh.

2.stupeň: Informatika sa začala dištančne vyučovať až po druhom týždni epidémie. Prácu žiakom zadávala z internetovej učebnice s ktorou pracujú aj v škole. Úlohy v učebnici sú bádateľsky orientované. Na začiatku každej témy je vždy teória, ktorú majú žiaci preštudovať a od ktorej sa odvíjajú zadané úlohy. Žiakom zadala pani učiteľka úlohy najprv na 2 týždne, ale po komunikácií s niektorými rodičmi im zadala úloh viac a mali možnosť si ich rozdeliť na dlhšie časové obdobie. Rozhodla sa tak najmä preto, že jej telefonovali viackrát rodičia, aby ospravedlnili deti, že nestihli spraviť úlohu z informatiky, alebo zabudli na informatiku pretože mali toho veľa. Keď pani učiteľka zisťovala, prečo nemajú niektorí žiaci úlohy (tí, ktorých neospravedlnili ani rodičia) vypracované, odpoveď bola, že nevedia prihlasovacie údaje k učebnici. Prihlasovacie údaje dostali žiaci na začiatku školského roka a mali si ich nalepiť do žiackej knižky alebo zošita, takže automaticky počítala pani učiteľka s tým, že každý žiak ich má, alebo že si ich vypýta hneď ako zadá úlohy, nie až keď zistí, že ich nemá vypracované. Obratom títo žiaci mali údaje poslané, ale vo vypracovaní úloh boli aj tak pozadu. Aj pre to sa zdalo zadanie viacerých úloh na väčšie časové rozpätie lepšia voľba. Online hodiny neboli vedené. Ak mali žiaci s úlohami problém prebehla medzi učiteľom a žiakom mailová alebo telefonická komunikácia, kde bol problém vysvetlený žiakovi, ktorý to potreboval osobitne.

Záverečné hodnotenie sa odvíjalo od známok, ktoré mali žiaci z 3.štvrťroka, od výsledkov vyriešených úloh a od snahy + aktivity, ktorú vynaložili. Niektorí žiaci úlohy nevypracovali vôbec, niektorí až po niekoľkonásobnom upozornení, ale väčšina žiakov úlohy vypracovala svedomito a mali naozaj záujem si úlohy aj opraviť po konzultácií o chybách.

V každej triede boli z osnov vynechané učivá, ku ktorým sú potrebné špeciálne programy, ktoré máme v školských PC a nie každý žiak má možnosti si tieto programy zadovážiť. Nie je to až taký veľký problém, pretože rovnako ako na prvom stupni sú osnovy na informatiku postavené tak, že sa učivo každý rok opakuje a nabaľuje, preto to pani učiteľka v ďalšom ročníku to stihne dobrať.

**Vyhodnotenie v predmete Geografia, Chémia a Biológia**

Vyučujúci: Mgr. Martin Kučera GEG (5. – 9. ročník), CHE (7. – 9. ročník), BIO (7. – 9. ročník)

Plán práce a stratégia vyučovania vychádzala z komunikácie so žiakmi  prostredníctvom email komunikácie a vyučovaní  online hodín. Pre konkrétny týždeň žiaci dostali zadanie s inštruktážou na prácu  pre príslušný týždeň. Téma preberaného učiva, spoznámkované učivo, spoznámkované učivo s doplňovaním a vyhľadávaním informácií, odkazy na testy (dobrovoľné), dokumentárne filmy a zaujímavosti. Primerane k objemu učiva žiaci dostali vypracovať otázky a úlohy, nákresy obrázky s popiskami a poznámky, ktoré boli hodnotené. Priebežne odovzdávali vypracované zadania i ucelenejšie zadania v podobe referátu, či projekty. Hodnotené zadania boli termínované s dostatočnou dobou na vypracovanie. Vo viacerých prípadoch sa termín dohodol so žiakmi v priebehu online hodiny.

Učivo z geografie bolo prebrané podľa tematického plánu. Výnimku tvorili praktické aktivity a hlavne chemické pokusy, ktoré sa dajú realizovať iba v laboratóriu.

Všetci žiaci dostávali zadania k práci na príslušný týždeň. V prípade piatakov (1h), siedmakov (2 skupiny 2 x 1h) a ôsmakov (2h) boli zadania doplnené o online vyučovanie. Spolupráca a spätná väzba so žiakmi bola individuálna, pričom možno konštatovať úroveň spolupráce od vynikajúcej po pasívnu úroveň. Záverečné hodnotenie žiakov zohľadňovalo známky do karantény, aktivitu na online hodinách a posielanie vypracovaných zadaní.

**Vyhodnotenie v predmete Biológia**

Vyučujúca: Mgr. Veronika Sameková (5. – 6. ročník)

Najskôr začalo dištančné vzdelávanie prebiehať formou posielania mailov a messengerom. Pani učiteľka využívala aj YouTube, a portál E-učebnice a Alf. Neskôr výučba prebiehala 1x týždenne pomocou aplikácie Zoom. Žiaci pracovali podľa svojich schopností a vedomostí a samozrejme na základe technického vybavenia. Väčšine žiakov dištančná forma nevyhovovala, chýbal im osobný kontakt. Učivo zvládli prebrať všetko podľa vypracovaných tematických plánov. Spätná väzba bola výborná, aj spolupráca s rodičmi. Záverečné hodnotenia boli zodpovedajúce známke na polroka, výsledné hodnotenie zohľadnilo celkovú prácu žiaka počas dištančného vzdelávania.